open-index/open-wikipedia-markdown huggingface dataset:
செங்குயில்

**செங்குயில்** (*Banded bay cuckoo*)  (அறிவியல் பெயர் : *Cacomantis sonnerattii*) இந்திய துணைகண்டத்திலும் தென் ஆசியாவிலும் காணப்படும் ஒரு சிறிய வகை குயிலினமாகும். இந்தப் பேரினத்தில் உள்ள பிற சிற்றினங்களைப் போலவே, இவை ஒரு வட்ட நாசியைக் கொண்டுள்ளன. இவை பொதுவாக மலைகளின் கீழ்ப்பகுதிகளில் நன்கு மரங்கள் நிறைந்த இடங்களில் காணப்படுகின்றன. இனப்பெருக்க காலத்தில் நன்கு தெரியும் மரக்கிளைகளிலிருந்து ஆண் பறவைகள் பாடும். இப்பண்பு பிராந்தியத்தைப் பொறுத்து மாறுபடும். இவற்றின் ஓசைகள் மற்றும் இறகுகள் ஆண் பெண் பறவைகளில் தனித்தன்மையுடன் மாறுபடும். இதே போல் வெள்ளை புருவம் கொண்ட தோற்றம் மற்றும் வழக்கமான அடர் பட்டைகள் கொண்ட பழுப்பு மேல் பகுதி மற்றும் மெல்லிய கோடுகளுடன் வெண்மையான அடிப்பகுதிகளால் வேறுபடுகின்றன.

## விளக்கம்
மைனாவை விச சற்று பெரியதான இப்பறவை சுமார் நீளம் 24 செ.மீ. வரை இருக்கும். அலகு கொம்பு நிறமான கறுப்பாக இருக்கும். கால்கள் சாம்பல் தோய்ந்த பச்சை நிறத்தில் இருக்கும். மெலிந்த தோற்றமுடைய சிறிய குயில் இரு ஆகும். இதன் உடலின் மேற்பகுதி கருஞ்சிவப்பாகப் பழுப்புநிறக் குறுக்குக் கோடுகளுடன் காணப்படும். இப்பறவையின் உடலில், அடிப்பாகம் வெண்மையாக வெளி நெளியான பழுப்புக் குறுக்குக் கோடுளுடன் இருக்கும். வெளிர் செம்பழுப்பான வாலில் வெள்ளை விளிம்போடும் கருப்புமான திட்டுக்களோடும் காணப்படும். ஆணும் பெண்ணும் ஒன்றுபோன்ற தோற்றம் கொண்டவை.

## காணப்படும் பகுதிகள்
அடர்ந்த மரங்கள் கொண்ட காடுகள், தோப்புகள், இலையுதிர்க்காடுகள், விளைநிலங்களை அடுத்த தோட்டங்கள் ஆகியவற்றில் ஆங்காங்கே காணலாம். தமிழ்நாட்டின் மேற்கு மாவட்டங்களிலேயே சிறப்பாகக் காணப்படும்.

## உணவு
இது உயரமரக் கிளைகளில் கம்பளிப்பூச்சி, வண்டு ஆகியனவற்றை இரையாகத் தேடித்திரிவது. குளிர்காலத்தில் மௌனம் சாதிப்பதால் இதன் இருப்பைக் கண்டுகொள்வது கடினம். கோடையில் **வீஃடி**. **டீ…டி** எனத் தொடங்கும் குரல் கொடுப்பதைக் காலை மாலைகளில் கேட்கலாம். மேக மூட்டமான நாட்களில் பகல்முழுவதும் குரல் கொடுத்தபடி இருக்கும்.

## இனப்பெருக்கம்
பிப்ரவரி முதல் ஆகஸ்ட் முடிய கொண்டைக் கருவி மஞ்சள் சிட்டு, சிலம்பன் முதலிய பறவைகள் இனப்பெருக்கம் செய்யும் பருவத்தில் அவற்றின் கூடுகளில் முட்டையிட்டுச் செல்லும்.

## படங்கள்

image:Banded Bay Cuckoo (Cacomantis sonneratii).jpg|thumb|Banded Bay Cuckoo (Cacomantis sonneratii)|*செங்குயில்*
image:Banded bay cuckoo.jpg|thumb|Banded bay cuckoo|*செங்குயில்*
image:BandedBayCuckoo.jpg|thumb|BandedBayCuckoo|*செங்குயில்*


## மேற்கோள்கள்

## வெளி இணைப்புகள்

* Internet Bird Collection
* Calls from Xeno-Canto

பகுப்பு:முதுகெலும்பிகள்
பகுப்பு:குயில்கள்
பகுப்பு:தமிழ்நாட்டில் காணப்படும் பறவைகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:தெற்காசியப் பறவைகள்
பகுப்பு:வங்காளதேசப் பறவைகள்
பகுப்பு:தென்கிழக்காசியப் பறவைகள்
சக்களத்திக் குயில்

**சாம்பல்-வயிற்றுக் குயில்** (*Grey-bellied cuckoo*) அல்லது சக்களத்திக் குயில் (*காகோமாண்டிசு பெசாரினசு*) என்பது ஆசியா முழுவதும் பரவலாகக் காணப்படும் ஒரு குயில் சிற்றினம் ஆகும்.

## பெயர்கள்
தமிழில்           :**சக்களத்திக் குயில்**

ஆங்கிலப்பெயர்   :**Indian Flaintive cuckoo**
 
அறிவியல் பெயர் :***Cacomantis passerinus***

## உடலமைப்பு
23 செ.மீ. - மெலிந்த இதன் உடல் கரும்சாம்பல் நிறமும் பழுப்புமாக இருக்க, தொண்டையும் மார்பும் சாம்பல் நிறமாகவும், வயிறு, வெளிர் சாம்பல் நிறமாகவும் இருக்கும். கருப்புவாலின் முனை வெள்ளை வாலின் ஓர இறகுகள் வெள்ளைப்பட்டைகள் கொண்டவை.

## காணப்படும் பகுதிகள், உட்கொள்ளும் உணவு
தனித்து உயர்மரக்கிளைகளில் கம்பளிப்பூச்சி முதலியவற்றை இரை தேடும். இதனை மரங்களடர்ந்த காட்டுப் பகுதிகளில் முன்னதைவிடப் பரவலாகக் காணலாம். குளிர் காலத்தில் மௌனமாக இருக்கும். இதன் இருப்பு விவரங்கள் சரியாக கணிக்கப்படாததாகவே உள்ளது.

## இனப்பெருக்கம்
இனப்பெருக்கத்தில் பீபிப்பீ பீ எனவும் பீ பிப்பீ பிப்பீ என மெல்லத் தொடங்கி ஸ்ருதியைக் கூட்டியபடி தொடர்ந்து பாடும். நிலவு வெளிச்சம் இல்லாத இரவிலும் இதன் குரலைக்கேட்கலாம். தோற்றத்தில் குயில் கீச்சானை ஒத்ததால் பிரித்து அறிவது கடினம். தையல்சிட்டு, தேன்சிட்டு, கதிர்க்குருவி போன்ற சிறு பறவைகளின் கூட்டில் ஜீன் முதல் செப்டம்பர் முடிய முட்டை இட்டுச் செல்லும்.

## படங்கள்

படிமம்:Grey-bellied Cuckoo (Cacomantis passerinus) in Kinnarsani WS, AP W IMG 5863.jpg|கின்னெராசனி வனவிலங்கு சரணாலயம் ஆந்திரப் பிரதேசத்தில்
படிமம்:Grey-bellied Cuckoo (Cacomantis passerinus) in Kinnarsani WS, AP W IMG 5861.jpg|கின்னெராசனி வனவிலங்கு சரணாலயம் ஆந்திரப் பிரதேசத்தில்
படிமம்:Grey-bellied Cuckoo (Cacomantis passerinus) at Hyderabad, AP W 075.jpg|சிக்கந்தராபாத், இந்தியா
படிமம்:Grey- bellied cuckoo with caterpillar in beak in Nagaram, Hyderabad.JPG|உணவுடன்
படிமம்:PolyphasiaPasserinaKeulemans.jpg
படிமம்:Grey bellied cuckoo male.jpg|ஆண், கேரளம், இந்தியா


## மேற்கோள்கள்

பகுப்பு:முதுகெலும்பிகள்
பகுப்பு:குயில்கள்
பகுப்பு:தமிழ்நாட்டில் காணப்படும் பறவைகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
வைணவ அடியார்கள்

**வைணவ அடியார்கள்‎** திருமாலையும்,  அவரது அவதாரங்களையும் போற்றி பாடி பக்தி செலுத்திய  ஆழ்வார்கள் முதல் வேளுக்குடி கிருஷ்ணன் வரையிலான வைணவ அடியார்களின் பட்டியல்.

## பன்னிரு ஆழ்வார்கள்
# பொய்கையாழ்வார்
# பூதத்தாழ்வார்
# பேயாழ்வார்
# திருமழிசையாழ்வார்
# நம்மாழ்வார்
# மதுரகவி ஆழ்வார்
# குலசேகர ஆழ்வார்
# பெரியாழ்வார்
# ஆண்டாள்
# தொண்டரடிப்பொடியாழ்வார்
# திருப்பாணாழ்வார்
# திருமங்கையாழ்வார்

## பிறர்
# அப்பிள்ளை
# புத்தூர் கிரிஷ்ணமாச்சாரியார் ஸ்வாமி 
# அன்னமாச்சாரியார்
# அனந்தாழ்வார்
# ஆளவந்தார்
# இராகவேந்திர சுவாமிகள்
# இராமாநந்தர்
# இராமானுசர்
# ஈசுவரமுனி
# உய்யக்கொண்டார்
# ஊத்துக்காடு வெங்கட சுப்பையர்
# எம்பார்
# எறும்பியப்பா
# ஏகநாதர்
# குருகை காவலப்பன்
# கூரத்தாழ்வார்
# சாத்தாத வைணவர்கள்
# சுவாமிநாராயண்
# ஞானேஷ்வர்
# தரிகொண்ட வேங்கமாம்பா
# தியாகராஜர்
# திருக்கச்சி நம்பிகள்
# திருக்கண்ணமங்கையாண்டான்
# திருக்கோட்டியூர் நம்பி
# திருவரங்கத்தமுதனார்
# துக்காராம்
# நரசிங் மேத்தா
# நஞ்சீயர்
# நடனகோபாலநாயகி சுவாமிகள்
# நம்பாடுவார்
# நம்பிள்ளை
# நாதமுனிகள்
# நாம்தேவ்
# நாராயண தீர்த்தர்
# நிம்பர்க்கர்
# பக்திவேதாந்த சுவாமி பிரபுபாதா
# பட்டர்
# பட்டனார்
# பராசர பட்டர்
# பிரதிவாதி பயங்கரம் அண்ணங்காச்சாரி
# பிள்ளை உறங்கா வல்லி தாசர்
# பிள்ளை லோகாசாரியார்
# புரந்தரதாசர்
# பெரிய நம்பி
# பெரியவாச்சான்பிள்ளை
# பொன்னடிக்கால் ஜீயர்
# மகான் ஸ்ரீவாதிராஜர்
# மணக்கால் நம்பி
# மணவாளமாமுனி
# மத்துவர்
# மதுரகவி சுவாமிகள்
# மாறனேரி நம்பி
# மீராபாய்
# முதலியாண்டான்
# மேல்பத்தூர் நாராயண பட்டத்திரி
# யாதவப் பிரகாசர்
# ரவிதாசர்
# வங்கிபுரத்தாய்ச்சி
# வடக்கு திருவீதி பிள்ளை
# வடுக நம்பி
# வல்லபாச்சார்யா
# வில்லிபுத்தூரார்
# வேங்கடரமண பாகவதர்
# வேத வியாச பட்டர்
# வேதாந்த தேசிகர்
# ஜெயதேவர்

## மேற்கோள்கள்

## வெளி இணைப்புகள்

பகுப்பு:வைணவ அடியார்கள்
பகுப்பு:வைணவ சமயம்
பகுப்பு:இந்து சமயப் பெரியார்கள்
பகுப்பு:தமிழகப் பட்டியல்கள்
பகுப்பு:இந்தியப் பட்டியல்கள்
பகுப்பு:சமயம் தொடர்பான பட்டியல்கள்
டி. எஸ். ஜெயா

**டி. எஸ். ஜெயா** (*T. S. Jaya*) என்பவர் ஒரு தென்னிந்திய திரைப்பட நடிகையும் பாடகியும் ஆவார். 1937 தொடங்கி 1956  வரை தமிழ்த் திரைப்படங்களில் நடித்துள்ளார். இவரது பெயர் *ஜெயாள்* எனவும் சில இசைத்தட்டுகளில் குறிப்பிடப்பட்டுள்ளது.

## நடித்த திரைப்படங்களின் பட்டியல்

## மேற்கோள்கள்

## வெளி இணைப்புகள்
*
*
* - *சன்யாசி* படத்தில் டி. எஸ். ஜெயா பாடிய பாடல்
* - *இதய கீதம்* படத்தில் கே. சாரங்கபானியுடன் டி. எஸ். ஜெயா பாடிய பாடல்

பகுப்பு:தமிழ்த் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
ஆரக்கிள்

வலது|thumb|325x325px|ஜான் வில்லியம் வாட்டர்ஹவுஸ் வரைந்த ஆரக்கிள் ஆலோசனை என்னும் ஓவியத்தில், சித்தரிக்கப்பட்டுள்ள தீர்க்கதரிசன கோவிலின் எட்டு பூசாரிகள்
**ஆரக்களிள்** என்பது பழங்கால கிரேக்கத்தில் இருந்த ஒரு நபர் அல்லது முகமை ஆகும். இவர்கள் முக்காலத்தையும் உணர்ந்தவர்கள் என கருதப்பட்டனர். அவர்களின் முன்னறிவு சக்தியினால் தங்கள் எதிர்காலம் குறித்து பலர் ஆலோசனையைக் கேட்டதாகக் கருதப்படுகிறது.   

## விளக்கம்
ஆரக்கிள் என்பது இலத்தீன் மொழி வினைச்சொலான ōrāre என்பதில் இருந்து வந்தது. இதன் பொருள் பேசுதல் என்பதாகும். இது பூசாரிகள் கூறும் ஆருடத்தைக் குறிப்பிடுவது. காலப்போக்கில், ஆரக்கிள் என்ற சொல்லானது ஆரக்கிள் இருக்கும் இடத்தையும் குறிக்கக்கூடியதாகவும் ஆனது. ஆரக்கிள் உரைகளை  கிரேக்க மொழியில் குர்செஷ் (χρησμοί) என்று அழைக்கப்பட்டது.

ஆரக்கிள்களால் கடவுளிடம் நேரடியாக பேசியதாக கருதப்பட்டனர். நாடி வந்தவர்களுக்கான கேள்விகளை கடவுளிடம் எழுப்பி, அவரிடமிருந்து பதில்களைப் பெற்று வந்தவர்களிடம் சொல்வதுதான் ஆரக்கிளின் பணி.  அவர்களுக்கு பறவைகள், விலங்குகள், மற்றும் பல்வேறு முறைகள் வழியாக கடவுளால் அறிவிக்கப்படும் அறிகுறிகளைப் புரிந்துகொள்ளும் ஆற்றல் உள்ளவர்களாக கருதப்பட்டனர்.

பழங்கால கிரேக்கத்தின் மிக முக்கியமான ஆரக்கிள்கள் பிய்த்தியா, டெல்பியில் உள்ள அப்போலோவின் பூசாரி, மற்றும்   எயிரோஸில் உள்ள டோடோனாவில் சியுசு,  டோனியின் ஆரக்கிள் போன்றவை ஆகும். அப்பல்லோவின் மற்ற கோவில்கள் ஆசியா மைனரின் கடற்கரையிலுள்ள தெத்மியாவில் கொரிந்தியிலும் பெலொபனேசியிலுள்ள பாஸ்ஸிலும் அமைந்திருந்தன. 
மற்றும் டிஜோஸ் தீவுகள் மற்றும் ஏஜியன் கடலில் ஏகினா தீவுகளில் ஆகிய இடங்களிலும் இருந்தன.

சிபிலின் ஆரக்கிள்ஸ் என்பது கிரேக்க ஹெக்செமட்டரில் எழுதப்பட்ட ஆரக்கிள் ஒலிப்புகளின் தொகுப்பாகும்.

## மேற்கோள்கள்

## வெளி இணைப்புகள்
* 

பகுப்பு:பண்டைய கிரேக்க சமயம்
பகுப்பு:குறிசொல்லுதல்
குமாரபாலன்

**குமாரபாலன்** (Kumarapala (Chaulukya dynasty) (ஆட்சிக்காலம்:கிபி 1143 - 1172), தற்கால குஜராத் மற்றும் அதனைச் சுற்றியுள்ள பகுதிகளை ஆண்ட சாளுக்கிய குலத்தின் கிளையான சோலாங்கி குலத்தினன் ஆவார். இவரது நாட்டின் தலைநகரம் தற்கால பதான் ஆகும்.

## வரலாறு
மன்னர் சித்தராஜன் ஜெய்சிங்கின் மறைவிற்கு பட்டமேறிய குமாரபாலன்]] 1143–1172 முடிய 29 ஆண்டுகள் சோலங்கி குலப் பேரரசனாக விளங்கினான். சமண சமய குருமார்களை ஆதரித்து, தீர்த்தங்கரர்களுக்கு தில்வாரா கோயில் எழுப்பினான். சமண அறிஞரும் ஆச்சாரியருமான ஹேமசந்திரரை ஆதரித்தார்.

அலாவுதீன் கில்சியால் இடிக்கப்பட்ட சோமநாதபுரம் சிவன் கோயிலை மீண்டும் கட்டி எழுப்பினான். இவனுடைய காலத்தில் குஜராத் செல்வச் செழிப்புடன் விளங்கியது.

குமாரபாலன், பரமாரப் பேரரசர் வல்லாளனை வென்று மால்வா பகுதியை தனது பேரரசுடன் இணைத்தார்.

தற்கால இராஜஸ்தானின் ரந்தம்பூரின் சௌகான் குல மன்னர் அர்னோராஜனை வென்று, அவர் மகளை குமாரபாலன் மணந்தார். பின்னர் இராசபுத்திரர்களிடமிருந்து அபு மலையை வென்றார்.
சோலாங்கிப் பேரரசில் இருந்த சௌராட்டிரா பகுதி மக்கள், மன்னர் குமாரபாலனுக்கு எதிராக நடத்திய புரட்சியை ஒடுக்கி, தனது மகன் சோமவர்மனை சௌராஷ்டிராப் பகுதியின் ஆளுநராக நியமித்தார்.

குமாரபாலன் தனது சோலாங்கிப் பேரரசை கிழக்கில் விதிஷா முதல் மேற்கில் சௌராஷ்டிரம் வரையிலும்; வடக்கே சித்தோர்கார் முதல் தெற்கில் நர்மதை ஆறு வரை விரிவாக்கினான்.

## இதனையும் காண்க
* சோலாங்கிப் பேரரசு
* முதலாம் பீமதேவன்
* இரண்டாம் பீமதேவன்
* சூரியக் கோயில்
* ராணியின் கிணறு

## மேற்கோள்கள்

### ஆதார நூற்பட்டியல்

* 
* 
* 
* 
* 

## வெளி இணைப்புகள்

பகுப்பு:குஜராத் மக்கள்
பகுப்பு:குசராத் வரலாறு
பகுப்பு:இந்திய அரசர்கள்
மெசியாவின் கழுதை

யூத மரபில், **மெசியாவின் கழுதை** (*The Messiah's Donkey*, எபிரேயம்: חמורו של משיח) என்பது கடைசி நாட்களில் உலகத்தை மீட்க மெசியா ஏறிவரும் கழுதையைக் குறிக்கிறது. தற்கால எபிரேயத்தில், “மெசியாவின் கழுதை” என்னும் சொற்றொடர் ஒரு ‘அழுக்கு/கீழ்த்தர வேலையை’ மற்றவருக்குப் பதிலாகச் செய்கிற ஒருவரைக் குறிக்கிறது.

இந்த நம்பிக்கையின் தோற்றமூலத்தை செக்கரியா 9:9இல் காணலாம் "... மகளே சீயோன்! மகிழ்ந்து களிகூரு; மகளே எருசலேம்! ஆர்ப்பரி. இதோ! உன் அரசர் உன்னிடம் வருகிறார். அவர் நீதியுள்ளவர்; வெற்றிவேந்தர்; எளிமையுள்ளவர்; கழுதையின்மேல், கழுதைக் குட்டியாகிய மறியின்மேல் ஏறி வருகிறவர்." இந்த வசனத்தில் குறிப்பிடப்பட்டுள்ள 'அரசர்' மெசியாவைக் குறிப்பதாக யூதமத மரபில் சஸல் (Chazal) எனப்படும் இறைமனிதர்களால் விளக்கப்பட்டுள்ளது.

பாபிலோனிய தல்மூத்-இல் (சனகதரின் - யூத தலைமை சங்கம் 98a) இந்த வசனத்தைப் பற்றிய விவரணையில் பாரசீக அரசர் செவார் (Shevor) பற்றிய ஒரு கதை கூறப்படுகிறது. அதில் அவர் இறைவாக்கினர்களில் (Amoraim) ஒருவரான சாமுவேலைக் இப்படியாக வினவுகிறார்: *<br>
உங்களுடைய மெசியா எதற்காக குதிரையின்மீது ஏறிவரவில்லை? அவரிடம் இல்லை என்றால், மிக வேகமான என்னுடைய குதிரைகளிலிருந்து ஒன்றை நான் மகிழ்வோடே அளிக்க விரும்புவேன்!*
அரசரி பரிகாசத்திற்கு பதிலாக சாமுவேல் பதிலளித்தது: *ஒரு நூறு வண்ணங்களில் நிறமுடைய குதிரை உங்களிடம் உள்ளதா?* [ஏனெனில், மெசியாவின் கழுதை அப்படிப்பட்டதாக இருக்கும்].

கிறிஸ்தவ வேதாகமத்தின் புதிய ஏற்பாட்டில் (மாற்கு 11:1-11) இயேசு ஒலிவ மலையை நெருங்கியபோது, அவர் தன்னுடைய சீடர்களில் இருவரை அருகிலிருந்த கிராமத்திலிருந்து ஒரு கழுதையைக் கூட்டிக்கொண்டுவர அனுப்பியதாக கூறப்பட்டுள்ளது. அவர்கள் அழைத்துக்கொண்டு வந்தபின், இயேசு அந்த கழுதையின்மீது ஏறி தன்னை கரகோஷம் எழுப்பி வரவேற்ற மக்கள் கூட்டம் நடுவே எருசலேம் நகரத்த்துக்குள் கடந்துசென்றார். கிறிஸ்தவ மதம்சார் மரபின்படி இதுவே செக்கரியா 9:9இல் கூறப்பட்ட இறைவாக்கின் நிறைவேறுதலாகும்.

சில இசுலாமிய வரலாற்றாசிரியர்கள், கல்வியாளர்களின்படி உமர் இபுன் அல்-கத்தாப் ஒரு வேலையாளுடனும் ஒரு கழுதையுடனும் தனியே பயணித்தபோது மெசியாவின் கழுதையைப்பற்றிய முன் அறிவிப்பு நடந்தேறியது. அவர் எருசலேம் நகரத்தை வந்தடைந்தபோது, ஸோப்ரோனியஸ் அவரைக் கண்டு வாழ்த்துகிறார். உலகிலேயே மிகவும் வலிமைவாய்ந்த மக்கள்களில் ஒருவரான இசுலாமியர்களின் கலீபா கழுதையின்மீது ஏறிவந்தது இவரைக் கட்டாயம் வியக்கவைத்திருக்கும். இது செக்கரியா 9:9 இல் “...உன் அரசர் வருகிறார்’ என்ற முன் அறிவிப்பின் நிறைவேறுதலானது

## மேற்கோள்கள்

பகுப்பு:எபிரேய விவிலியம்
பகுப்பு:யூத தொன்மவியல்
கூகை ஆந்தை

**களஞ்சிய ஆந்தை** (*Barn owl*) (*டைட்டோ ஆல்பா*) என்பது உலகில் மிகவும் பரவலாக காணப்படும் ஆந்தை இனமாகும். இது துருவ மற்றும் பாலைவனப் பகுதிகளைத் தவிர அனைத்து இடங்களிலும் காணப்படுகிறது. இமயமலைக்கு வடக்கே ஆசியாவிலும், பெரும்பாலான இந்தோனேசியா மற்றும் சில பசிபிக் தீவுகளில் காணப்படுகிறது. இது பொதுவாக கூகை ஆந்தை என்றும் அழைக்கப்படுகிறது.

## உடலமைப்பு
36 செ.மீ. - வட்ட வடிவமான இதன் முகத்தினைச் சுற்றி விறைத்து நிற்கும் பலவகை நிறங்கள் கொண்ட தூவிகள் இருக்கும். சாம்பல் நிற உடலில் கருப்பு காணலாம். மார்பும் வயிறும் ஆழ்ந்த பழுப்புப் புள்ளிகளோடு பட்டு நிறத்தை ஒத்த வெண்மையாக இருக்கும்.

## காணப்படும் பகுதிகள், உணவு
தமிழகம் எங்கும், பழைய கோட்டைகள், பாழடைந்த வீடுகள், புழக்கத்தில் இல்லாத கிணறு ஆகியவற்றில் பகலில் பதுங்கி இருந்து தாக்கும் ஆற்றல் இதன் கண்களுக்கு இல்லாததால் காக்கை முதலிய பறவைகள் தாக்கும்போது தன்னைக் காத்துக் கொள்ள இயலாததாக உள்ளது. சிட்டுக்குருவி, எலி, சுண்டெலி, ஆகியவற்றை உணவாகக்கொள்ளும். இது **உழவர்களுக்கு உற்ற தோழன்** என்ற பெருமையைப் பெறுகின்றது. பறக்கும்போது இறக்கைகளிலிருந்து ஒலி எழுவதில்லை. இதனால் எதிர்பாராது இரவில் இதனை எதிர்ப்படுவோர் அஞ்சி இதனை *சாக்குருவி* என அழைக்கின்றனர். பலவகைக் குரல்களில் உரக்கக் கத்தும். இதன் குரல் கரகரப்பாக திட்டுவதுபோல அமையும்.

## இனப்பெருக்கம்
ஆண்டு முழுவதும் மரங்களின் பொந்துகளிலும் பாழடைந்த கட்டிடங்களிலும் 4 முதல் 7 முட்டைகள் இடும். தோற்றத்தில் இதனை ஒத்த புல்கூகை Grass Owl, T.capensis  மேற்குத் தொடர்ச்சி மலைசார்ந்த பகுதிகளில் புல் உயரமாக வளர்ந்திருக்கும் காடுகளில் காணப்படுகிறது. தரையில் புல்லிடையே பகலில் பதுங்கியிருந்த இரவில் எலி முதலியவற்றை வேட்டையாடும் மரங்களை நாடிச்செல்லும் பழக்கம் இல்லாதது.

## படங்கள்

image:Tyto alba tylluan wen detail.jpg|thumb|டைட்டோ ஆல்பா டைலுவான் 
image:Barn-owl-phil-haynes.jpg|thumb|பில்-ஹைன்சில்
image:Barn Owl, Manchester area, UK, by Andy Chilton 2016-07-06 (Unsplash).jpg|thumb|கூகை ஆந்தை, இங்கிலாந்தின் மான்செசுடர் பகுதியில், ஆண்டி சில்டன் 2016-07-06
image:Barn Owl, Lancashire.jpg|thumb|கூகை ஆந்தை, லங்காஷயர்


## மேற்கோள்கள்

## வெளி இணைப்புகள்

* Barn owl brain images
* Barn owl videos, photos and sounds—Internet Bird Collection
* Barn owl—USGS Patuxent Bird Identification InfoCenter
* Barn owl species account—Cornell Lab of Ornithology
* Ageing and sexing barn owls —Blasco-Zumeta, Javier; Heinze, Gerd-Michael
* Barn owl feathers 
* Barn Owl sounds

பகுப்பு:முதுகெலும்பிகள்
பகுப்பு:தமிழ்நாட்டில் காணப்படும் பறவைகள்
பகுப்பு:ஆந்தைகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
அடாலஜ் படிக்கிணறு

**அடாலஜ் படிக்கிணறு** (Adalaj Stepwell) (, , , ), குஜராத் மாநிலத்தின் அகமதாபாத் நகரத்திலிருந்து வடக்கே 18 கி.மீ. தொலைவிலும்;  மாநிலத் தலைநகரம் காந்திநகரிலிருந்து 5 கி.மீ. தொலைவிலும் உள்ள அடாலஜ் புறநகரில் உள்ளது. இப்படிக்கிணற்றின் தூண்கள், பக்கவாட்டுச் சுவர்கள் மற்றும் படிகளில் இலைகள், பறவைகள், மீன்கள் போன்ற அழகிய வேலைப்பாடுகளுடன் கூடிய சிற்பங்கள் செதுக்கப்பட்டுள்ளது.

அடாலஜ் படிக்கிணற்றை வகேலா வம்ச மன்னரான வீர் சிங் வகேலாவின் நினைவாக அவரது மனைவி ருத்தாபாய் 1499ல் கட்டினார். இந்தப் படிக்கிணறு இந்து - இஸ்லாமியக் கட்டிடக் கலைக்கு ஒரு எடுத்துக்காட்டாக விளங்குகிறது.

குடிநீர் மற்றும் சமையலுக்கு பயன்படும் இப்படிக்கிணற்றின் கரையில் இந்துக்களின் திருவிழாக்களுக்களும், புனிதச் சடங்குகளும் மேற்கொள்ளப்பட்டது. வணிகப் பாதையில் அமைந்த இப்படிகிணற்றின் அருகில் வணிகர்களின் குதிரைகள், ஒட்டகங்கள், கழுதைகள் மற்றும் பணியாட்கள் தங்கி நீரைப் பருகி ஓய்வெடுத்துச் செல்வர்.

## படிக்கிணற்றின் அமைப்பு
சோலாங்கி கட்டிடக் கலையில், ஐந்து தளங்களுடன் கூடிய ஆழமான இப்படிக்கிணறு எண்கோண வடிவில், மணற்கற்களால் கட்டப்பட்டது. ஒவ்வொரு தளமும், அழகிய சிற்பங்களால் செதுக்கப்பட்ட தூண்கள் கொண்டது. இப்படிகிணற்றில், மழைக் காலங்களில் நீரை சேமித்து, நீர் பற்றாக்குறை காலங்களில் இக்கிணற்றிலிருந்து நீரை பயன்படுத்துவர். 

 

## படக்காட்சிகள்

File:Adalaj Stepwell VI.jpg
File:Adalaj Stepwell II.jpg
File:Another window-like sculpture carved on the wall..jpg
File:Adalaj Stepwell - 1.jpg|
File:Adalaj stepwell01.JPG|
File:Details of stone carving at Adalaj Stepwell IV, Adalaj, Gujarat.jpg|


## காணொளிகள்
*அடாலஜ் படிக்கிணறு 
* அடாலஜ் படிக்கிணறு

## இதனையும் காண்க
* படிக்கிணறு
*இராணியின் கிணறு
*சாந்த் பௌரி
*சூரியன் கோயில், குஜராத்

## மேற்கோள்கள்

* Livingston, Morna (2002). Steps to water: the ancient stepwells of India, p211, Princeton Architecture Press, , .

## வெளி இணைப்புகள்

*Adalaj Vav – A beautiful stepwell with a tragic tale
*Photo gallery
*A Pictorial narration 
* Adalaj Stepwell and around 

பகுப்பு:காந்திநகர் மாவட்டம்
பகுப்பு:குசராத் வரலாறு
பகுப்பு:குசராத்தில் சுற்றுலாத்துறை
*
பகுப்பு:இந்தியக் கட்டிடக்கலை
இராணுவ மருத்துவக் கல்லூரி (இந்தியா)

**இராணுவ மருத்துவக் கல்லூரி** Armed Forces Medical College (AFMC) மகாராஷ்டிர மாநிலத்தின் புனேவில் இந்தியப் பாதுகாப்புப் படைகளால் நிர்வகிக்கப்படும் ஒரு மருத்துவக்கல்லூரியாகும்.  1948-ம் ஆண்டு இரண்டாம் உலகப்போருக்குப் பின்  பி சி ராய் குழுவின் பரிந்துரையின் பேரில் இந்தியப் பாதுகாப்புப் படைகளின் மருத்துவ சேவைக்காக நிறுவப்பட்ட ஒரு கல்லூரியாகும்.

## உசாத்துணைகள்

பகுப்பு:இந்தியாவில் இராணுவப் பயிற்சிக் கழகங்கள்
பகுப்பு:இந்திய படைத்துறை

பகுப்பு:இந்திய மருத்துவக் கல்லூரிகள்
பகுப்பு:புனே
பகுப்பு:மகாராட்டிராவில் கல்வி
சௌமியா சுவாமிநாதன்

**சௌமியா சுவாமிநாதன்** ஒரு இந்திய குழந்தைநல மற்றும் காச நோய் ஆராய்ச்சி மருத்துவர் ஆவார்.  இவர் அக்டோபர் 3, 2017 அன்று உலக சுகாதார அமைப்பின் திட்டங்களுக்கான துணை இயக்குநராக நியமிக்கப்பட்டார்.  இதற்கு முன்பு இவர் இந்திய அரசின் சுகாதாரம் மற்றும் குடும்பநல அமைச்சகத்தின் செயலாளராகவும், இந்திய மருத்துவ ஆராய்ச்சி சபையின் இயக்குநராகவும் பணியாற்றினார்.

## மேற்கோள்கள்

## வெளிஇணைப்புகள்

# தடுப்பூசி பாதுகாப்பை எதிர்க்கும் திறன் இந்தியாவில் உள்ள இரட்டை உருமாற்ற கரோனாவுக்கு உள்ளது

பகுப்பு:வாழும் மக்கள்
பகுப்பு:1959 பிறப்புகள்
பகுப்பு:இந்திய மருத்துவர்கள்
பகுப்பு:இந்தியத் தமிழ்ப் பெண்கள்
பகுப்பு:இந்தியப் பெண் அறிவியலாளர்கள்
பகுப்பு:தமிழகப் பெண் அறிவியலாளர்கள்
நரசிங் மேத்தா

**நரசிங் மேத்தா** (Narsinh Mehta)  (1414–1481), வைணவ சமயக் கவிஞரும், கிருஷ்ண பக்தரும் ஆவார்.
குஜராத்தி மொழி இலக்கியத்தின் வளர்ச்சிக்கு முன்னோடியாக திகழ்ந்த நரசிங் மேத்தா பாடிய வைஷ்ணவ ஜன தோ எனும் பாடல் மகாத்மா காந்திக்கு மிகவும் விருப்பமான ஒன்றாகும்.
பிருந்தாவனம் சென்று கிருஷ்ணரின் ராசலீலைகள் குறித்து 22,000 கீர்த்தனைகள் குஜராத்தி மொழியில் 
இயற்றியுள்ளார். தற்கால குஜராத் பகுதிகளில் கிருஷ்ண பக்தியை பரப்பினார்.

## நரசிங் மேத்தாவின் படைப்புகள்

### தொகுப்புகள்
* Narsinh Mehta.  Narsinh Mehtani KavyaKrutiyo (ed.). *Shivlal Jesalpura*. Ahmedabad: Sahitya Sanshodhan Prakashan, 1989
* Kothari, Jayant and Darshana Dholakia (ed.). *Narsinh Padmala*. Ahmedabad: Gurjar Granthratna Karyalaya, 1997
* Rawal, Anantrai (ed.). *Narsinh Mehta na Pado*. Ahmedabad: Adarsh Prakashan,

### ஆங்கில விமர்சன நூல்கள்
* 
*Munshi, K.M. *Gujarata and Its Literature: A Survey from the Earliest Times*. Bombay: Longman Green and Co. Ltd. 1935
*Swami Mahadevananda (trans.) *Devotional Songs of Narsi Mehta*. Varanasi: Motilal Banarasidas, 1985.
*Tripathi, Govardhanram.   Poets of Gujarat and their Influence on Society and Morals*.  Mumbai: Forbes Gujarati Sabha, 1958.
*Tripathi, Y.J. Kevaladvaita in *Gujarati Poetry like akhil bhramand*. Vadodara: Oriental Institute, 1958.
*Zhaveri, K.M. *Milestones in Gujarati Literature*. Bombay: N.M Tripathi and Co., 1938
*Zhaveri, Mansukhlal. *History of Gujarati Literature*. New Delhi: Sahitya Akademi, 1978.

===குஜராத்தி மொழியில் விமர்சன நூல்கள் ===
*Chaudhri, Raghuvir (ed.). *Narsinh Mehta: Aswad Ane Swadhyay*. Mumbai, M.P. Shah Women's College, 1983
*Dave, Ishwarlal (ed.). *Adi Kavi Ni Aarsh Wani: Narsinh Mehta ni Tatvadarshi Kavita*. Rajkot: Dr. Ishwarlal Dave, 1973
*Dave, Makarand. *Narsinhnan Padoman Sidha-ras. A Lecture in Gujarati on Siddha-ras in poems of Narsinh Mehta*.  Junagadh: Adyakavi Narsinh Mehta Sahityanidhi, 2000
*Dave, R and A. Dave (eds.) *Narsinh Mehta Adhyayn Granth*. Junagadh: Bahuddin College Grahak Sahkari Bhandar Ltd., and Bahauddin College Sahitya Sabha, 1983
*Joshi, Umashankar, Narsinh Mehta, Bhakti Aandolanna Pratinidhi Udgaata' in Umashankar Joshi et al. (eds.). *Gujarati Sahitya No Ithihas*. vol. II. Ahmedabad: Gujarati Sahitya Parishad, 1975
*Munshi, K.M. *Narsaiyyo Bhakta Harino*.  Ahmedabad: Gurjar Granthratna Karyalaya, 1952
*Shastri, K.K., Narsinh Mehta, *Ek Adhyayan*.  Ahmedabad: B.J. Vidyabhavan, 1971
*Shastri, K.K., Narsinh Mehta. *Rastriya Jeevan Charitramala''.  New Delhi: National Book Trust, 1972

## பிரபல கலாசாரத்தில்
* நரசிங் மேத்தாவின் வாழ்க்கை வரலாறு, குஜராத்தி மொழியின் முதல் பேசும் திரைப்படமான நரசிங் மேத்தா திரைப்படம் 1932இல் வெளியானது.

## மேற்கோள்கள்

## வெளி இணைப்புகள்

*Translation of Narsinh Mehta's poems into English by Sachin Ketkar
*Biographical blogpost about Narsinh Mehta
*collection of Pada written by Narsinh Mehta on Gujlit

பகுப்பு:1414 பிறப்புகள்
பகுப்பு:1481 இறப்புகள்
பகுப்பு:குஜராத் மக்கள்
பகுப்பு:வைணவ அடியார்கள்
பகுப்பு:கவிஞர்கள்
பகுப்பு:இந்தியக் கவிஞர்கள்
பகுப்பு:பக்தி இயக்கம்
பகுப்பு:பாவ்நகர் மாவட்ட நபர்கள்
சமந்தா இரத்தினம்

**சமந்தா இரத்தினம்** (*Samantha Ratnam*, **சமந்தா ரட்ணம்**, பிறப்பு: 1977) ஆத்திரேலிய சமூக சேவையாளரும், அரசியல்வாதியும் ஆவார். இவர் ஆத்திரேலியா, விக்டோரியா மாநில பசுமைக் கட்சியின் தலைவரும் ஆவார். இவர் விக்டோரியா சட்டமன்ற உறுப்பினரும், முன்னாள் மோர்லாந்து நகரசபை முதல்வரும் ஆவார்.

## வாழ்க்கைக் குறிப்பு
இங்கிலாந்தில் இலங்கைத் தமிழ் பெற்றோருக்கு இரட்டைக் குழந்தைகளில் ஒருவராக 1977 ஆம் ஆண்டில் பிறந்த சமந்தா இலங்கையில் வளர்ந்தார். சமந்தாவின் குடும்பத்தினர் 1983 கறுப்பு யூலை இனக்கலவரத்தில் பாதிக்கப்பட்டு ஐரோப்பா, மற்றும் கனடா சென்று, இறுதியாக ஆத்திரேலியாவில் குடிபுகுந்தனர். இவரது பெற்றோர் யாழ்ப்பாணம், மானிப்பாயைச் சேர்ந்த மேதர் குடும்பத்தைச் சேர்ந்தவர்கள்.

சமந்தா மெல்பேர்ண் பல்கலைக்கழகத்தில் பயின்று இளங்கலைப் பட்டத்தையும், பின்னர் சமூக சேவையில் இளங்கலை சிறப்புப் பட்டத்தையும் பெற்றார். 2015 ஆம் ஆண்டில் அதே பல்கலைக்கழகத்தில் இளைஞர் சமூகவியலில் முனைவர் பட்டம் பெற்றார்.

சமந்தா ரட்ணம் அகதிகள் நலத்திட்டங்களுக்காக பல்வேறு அமைப்புகளில் பணிபுரிந்துள்ளார்.

## மோர்லாந்து நகரசபை
2012 ஆம் ஆண்டில் மோர்லாந்து நகரசபைக்கான தேர்தலில் சமந்தா பசுமைக் கட்சியில் போட்டியிட்டு வெற்றி பெற்றார். 2016 ஆம் ஆண்டில் நடந்த தேர்தலில் 55% வாக்குகளைப் பெற்று மீண்டும் தெரிவானார்.

2016 ஆம் ஆண்டில் மோர்லாந்து நகரசபைத் தலைவராக நகரசபை உறுப்பினர்களால் தேர்ந்தெடுக்கப்பட்டார்.

பழங்குடிகளை அவமதிக்கும் வகையில் சனவரி 26 ஆத்திரேலியா நாளில் குடியுரிமை வழங்கும் நிகழ்வுகளை நகரசபைகள் நிறுத்தவேண்டும் என்ற கோரிக்கை எழுந்த போது, அதற்கு ஆதரவாக சமந்தா தனது மோர்லாந்து நகரசபையில் தீர்மானம் கொண்டுவந்து நிறைவேற்றினார். 2017 அக்டோபர் 11 இல் தனது நகரசபைப் பதவியைத் துறந்தார்.

## 2016 நடுவண் தேர்தல்
2016 ஆம் ஆண்டில் நடைபெற்ற ஆத்திரேலிய நடுவண் தேர்தலில் பசுமைக் கட்சியின் சார்பாக வில்சு தேர்தல் தொகுதியில் சமந்தா போட்டியிட்டார். வில்சு தொகுதியில் பசுமைக் கட்சிக்கு 10% அதிக வாக்குகள் கிடைத்திருந்தாலும், தொழிற் கட்சியைச் சேர்ந்த பீட்டர் காலில் 4.88 % அதிகப்படியான வாக்குகளால் வெற்றி பெற்றார்.

## விக்டோரிய மாநில அரசியல்
ஆத்திரேலிய விக்டோரியா மாநில பசுமைக் கட்சியின் தலைவர் கெர்க் பார்பர் அரசியலில் இருந்து இளைப்பாறுவதாக அறிவித்ததை அடுத்து, சமந்தா ரட்ணம் அக்கட்சியின் தலைவராக 2017 அக்டோபர் 12 அன்று அறிவிக்கப்பட்டார். விக்டோரியா மாநில சட்டமன்றத்தில் கிரெக் பார்பரின் இடத்திற்கு சமந்தா தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்
*Samantha Ratnam launches the Australian Greens #Wills2016 election campaign #ausvotes – YouTube video
*An interview with Cr Samantha Ratnam, Moreland Mayor 2015–16 – YouTube video

பகுப்பு:1977 பிறப்புகள்
பகுப்பு:வாழும் மக்கள்
பகுப்பு:ஆத்திரேலிய அரசியல்வாதிகள்
பகுப்பு:ஆத்திரேலிய இலங்கைத் தமிழ் வம்சாவளி மக்கள்
பகுப்பு:தமிழ்ப் பெண் அரசியல்வாதிகள்
வே. இ. பாக்கியநாதன்

கலாநிதி **வே. இ. பாக்கியநாதன்** அவர்களின் ஈழத்தின் அறியப்பெற்ற நூலகவியலாளர், கல்வியாளர், எழுத்தாளார்.  தெகிவளை தொழில்நுட்பக் கல்லூரி உப அதிபராகவும் பணியாற்றியுள்ளார்.

## படைப்புகள்
* நூற் பகுப்பாக்கம் 
* நூலகர் கையேடு

## மேற்கோள்கள்

பகுப்பு:தமிழ் நூலகவியலாளர்கள்
பன்னாட்டுப் பெண் குழந்தைகள் நாள்

**பன்னாட்டுப் பெண் குழந்தைகள் நாள்** (*International Day of the Girl Child*, *Day of the Girl*, *International Day of the Girl*) என்பது ஐக்கிய நாடுகள் சபை அறிவித்த ஒரு பன்னாட்டு நினைவு நாள் ஆகும். பெண் குழந்தைகளுக்கான உரிமைகளையும் சுதந்திரத்தையும் பாதுகாக்கப்பட வேண்டிய அவசியத்தை உணர்த்த அக்டோபர் 11 ஆம் நாளை பன்னாட்டு பெண் குழந்தைகள் தினமாக ஐநா 2011 ஆம் ஆண்டில் அறிவித்தது. இந்த நாள் கனடாவினால் தீர்மானிக்கப்பட்டு பிற நாடுகளால் முன்மொழியப்பட்டு உலகமே ஏற்றுக்கொண்டது. இந்நாளில் உலகமெங்கும் பெண் குழந்தைகள் பாதுகாப்பு குறித்தான விழிப்புணர்வு பரப்புரைகள் மேற்கொள்ளப்படுகிறது.

பாலின சமத்துவம், சகல துறைகளிலும் சமத்துவமான வாய்ப்பு, கல்வி உரிமை, பாதுகாப்பு, அங்கீகாரம், வளர்ச்சியை அதிகரித்தல், வன்முறைகளை களைதல் போன்றனவற்றிற்கு சமூகம் ஒத்துழைப்புக் கொடுத்து இந்தப்பெண் குழந்தைகள் நினைத்ததை சாதிக்க உறுதுணையாக நின்று, இவர்கள் பின்னாளில் சாதனைப்பெண்களாக மிளிர வைக்கும் அவசியத்தை நினைவுகூரும் நாள்.

பெண் குழந்தைகள் பிறப்பு என்பது பெற்றோருக்கு ஏற்படும் பொருளாதார சுமை என்கின்ற கருத்தியலை மாற்றியமைக்கவும் இவ்வுலகில் உயிர்கள் ஒவ்வொன்றும் தோன்றவும் சுதந்திரமாய் வாழவும் இயற்கையான உரிமைகள் உள்ளன் என்பதை உணர்த்தவும் இந்நாளில் பல நடவடிக்கைகளை தன்னார்வ அமைப்புகள் மக்கள் நல அரசகள் உலகம் முழுவதும் முன்னெடுக்கப்படுகிறது.

## இவற்றையும் பார்க்க
*சிறுவர் திருமணம்
*இளம் பெண்
*பாலினச் சமனிலை
*அனைத்துலக பெண்கள் நாள்

## மேற்கோள்கள்

* 

## வெளி இணைப்புகள்

*Care International Day of the Girl information
*Plan International Day of the Girl information
*Day of the Girl  Day of the Girl US website
*National Daughters Day Countdown Online 

பகுப்பு:பெண்ணியம்
பகுப்பு:அக்டோபர் சிறப்பு நாட்கள்
பகுப்பு:ஐக்கிய நாடுகளின் சிறப்பு நாட்கள்
சாம்பவர்

**சாம்பவர்** (*Sambavars*) இந்திய மாநிலமான தமிழ்நாடு மற்றும் கேரளாவில் வாழுகின்ற ஓர் இனக்குழுவினர் ஆவார். இச்சமூகத்தினர் பெரும்பாலும் கன்னியாகுமரி மாவட்டத்தில் காணப்படுகிறார்கள்.

## முக்கியமான நபர்கள்
* **[[நாஞ்சில் வள்ளுவன்]]** - நாஞ்சில் நாட்டை ஆண்ட மன்னன்.
* **கேசவன் சாம்பவர்** - அழகியபாண்டியபுரத்தின் மிகப்பெரும் நிலக்கிழார்.
* **மகாராசன் வேதமாணிக்கம்** - கன்னியாகுமரியின் முதல் புரொடஸ்டண்ட் கிறிஸ்தவர், முதல் சமூக சீர்திருத்தவாதி.
* **கண்டன் குமரன்** - கேரள சமூக சீர்திருத்தவாதி.
* **ஏ. கே. செல்லையா** - 1952ல் குளச்சல் தொகுதி (சமஉ).
* **சாம்ராஜ்** - 1952ல் தோவாளை தொகுதி, (சமஉ).
* **நெய்யாற்றின்கரை வாசுதேவன்** - கர்நாடக சங்கீத இசைக்கலைஞர்,கேரளா.
* **குமரி முத்து** - திரைப்பட நடிகர்.
* **கலாபவன் மணி** - திரைப்பட நடிகர்.
* கற்காடு லெமூரியன் - அரசியல்வாதி,எழுத்தாளர்.
* **சோமன் சாம்பவர்** - தலைவர், கேரள சாம்பவர் சொசைட்டி.
* **வை. தினகரன்** - தலைவர், TNDRPM.

## மேற்கோள்கள்

பகுப்பு:தமிழரில் சாதிகள்
பகுப்பு:சாதிகள்
ஐசானியேசுவர சிவன் கோவில்

**ஐசானியேசுவர சிவன் கோவில்**, இந்தியாவின் ஒடிசாவின் தலைநகரான புவனேசுவரில் அமைந்துள்ள ஒரு சிவன் கோவில் ஆகும். இது கி.பி. 13ஆம் நூற்றாண்டில் கட்டப்பட்டது. இது புவனேசுவரின் பழைய நகரில் உள்ள மாநகர சபை வைத்தியசாலைக்கு அண்மையில் அமைந்துள்ளது. இக்கோவிலில் மூலவர் கிழக்கு நோக்கியுள்ளார். இங்கு மகா சிவராத்திரி, மகர சங்கராந்தி, ருத்திராபிடேகம், ஜலாபிடேகம் முதலியன முக்கிய விழாக்களாக அமைகின்றன. 

= மேற்கோள்கள் =

பகுப்பு:ஒரிசாக் கோயில்கள்
இந்திய நறுமணப் பொருட்களின் பட்டியல்

நறுமணப் பொருட்கள் இந்தியா மற்றும் பிற ஆசிய நாடுகளில்,  கி.மு. 2000 முதலே பயன்படுத்தியதாகக் குறிப்புகள் உள்ளன. இதற்கு உதாரணமாக இராமாயணத்தில், கிராம்பும், இலவங்கப்பட்டையும் பயன்படுத்தியதாகக் குறிப்பிட்டுள்ளது.

இந்தியாவில், இந்த நறுமணப் பொருட்கள் பல்வகை உணவுகளில் பல காரணங்களுக்காகப் பயன்படுத்தப்படுகின்றன. சுவையான குழம்பு வகைகள் முதல் இனிப்பு வகைகள் வரை இவை பயன்படுத்தப்படுகின்றன. இவை முழுமையாகவோ, பொடியாகவோ, வறுத்ததாகவோ அல்லது வெட்டியதாகவோ உணவுகளில் சேர்க்கப்படுகின்றன. சில சமயங்களில் உணவின் பரிமாற்றத் தோற்றத்தை மேம்படுத்தும் அழகுப்பொருளாகவும், பல சமயங்களில் உணவுடன் கலந்த மருந்தாகவும் உபயோகப்படுத்தப்படுகின்றன.

## பட்டியல்
இந்தியாவில் பயன்படுத்தப்படும் வாசனைத் திரவியங்களின் பட்டியல் கீழே

## மேற்கோள்கள்

## வெளி இணைப்புகள்
*  
*  
*  
* 
* 

பகுப்பு:மூலிகைகள்
கௌசல்யா ஹார்ட்

**கௌசல்யா ஹார்ட்** யுசி பெர்க்லி பல்கலைக்கழகத்தைச் சேர்ந்த ஒரு தமிழறிஞர் ஆவார்.  இவர் சங்கத் தமிழ் இலக்கியங்களை ஆங்கிலத்தில் மொழிபெயர்த்தமைக்காகவும், பல தமிழ் பாடநூல்களை எழுதியுள்ளமைக்காகவும் நன்கு அறியப்படுகிறார்.

## வாழ்க்கை
கௌசல்யா ஹார்ட் தமிழ்நாட்டின் மதுரையில் 1930-ல் பிறந்தார்.  தன்னுடைய முதுகலைப் படிப்பை அண்ணாமலைப் பல்கலைக்கழகத்தில் 1962-ல் முடித்த இவர் அயல் நாட்டைச் சேர்ந்த மற்றொரு தமிழ் அறிஞரான ஜார்ஜ் எல். ஹார்ட்(George L. Hart) என்பவரை மணம்புரிந்தார்..

## பணி
இவர் எழுதிய 'தொடங்குனர்களுக்கான தமிழ்' எனப் பொருள்படும் 'Tamil for Beginners' என்கிற பாடபுத்தகம் பல பல்கலைக் கழகங்களில் பரவலாகப் பயன்படுத்தப்படுகிறது. மேலும் இவர் பல தமிழ் நாடகங்களையும் இயற்றியுள்ளார்.  இவர் தமிழ் இலக்கியம், குறிப்பாக தமிழ் இராமாயணம் மற்றும் முற்கால கிறித்தவ இலக்கியக் கூறுகள் ஆகிய தலைப்புகளில் பல ஆய்வுத்தாள்களும் இயற்றியுள்ளார்.

## மேற்கோள்கள்


## வெளி இணைப்புகள்
*South Asian Studies Council - யேல் பல்கலைக்கழகம்
*Tamil Expressives with Initial Voiced Stops M. B. Emeneau, Kausalya Hart - Bulletin of the School of Oriental and African Studies, University of London, Vol. 56, No. 1 (1993), pp.&nbsp;75–86

பகுப்பு:வாழும் மக்கள்
பகுப்பு:1930 பிறப்புகள்
பகுப்பு:பெண் தமிழறிஞர்கள்
பகுப்பு:தமிழ் எழுத்தாளர்கள்
பகுப்பு:மதுரை மாவட்ட மக்கள்
பகுப்பு:தமிழகப் பெண் எழுத்தாளர்கள்
பகுப்பு:அண்ணாமலைப் பல்கலைக்கழக முன்னாள் மாணவர்கள்
எம். என். எத்திராஜ்

**எத்திராஜ் வண்ணார்** அல்லது **எம்.எத்திராஜுலு** (*M.Ethirajulu*, செப்டம்பர் 19, 1919 – செப்டம்பர் 18, 1970) சலவைத் தொழிலாளர் சங்கத்தில் முக்கிய தலைவராகப் பணியாற்றியவர். வண்ணார் சமூகத்தில் தமிழ்நாடு சட்டமன்ற மேலவைக்குத் தெரிவு செய்யப்பட்ட முதலாவது உறுப்பினர். வண்ணார் சமூகத்தை சுயமரியாதை இயக்கத்துடன் இணைப்பதற்கான முயற்சியில் அவர் மிகவும் மறக்கமுடியாதவராக இருக்கிறார்.

## ஆரம்ப வாழ்க்கை
எம்.என்.எத்திராஜ் பரங்கிப்பேட்டை அருகில், மாணிக்கம்-நாவம்மாள் தம்பதியருக்கு மூத்த மகனாக மிகவும் ஏழைக் குடும்பத்தில் பிறந்தார். தங்கள் குடும்ப தொழிலில் ஈடுபடுவதை விரும்பாததால், கல்வி கற்க மிகவும் விருப்பப்பட்டார். அவரது உறவினர் "சாமியார்" என்பவர் அவரைக் கடலூர் அழைத்து வந்து உதவினார். 1937 ஆம் ஆண்டு சென்னை உயர்நிலைப் பள்ளியில் பள்ளிப்படிப்பை முடித்தார்.

## அரசியல் வாழ்க்கை
[thumb|குடியரசுத் தலைவர் [சர்வபள்ளி இராதாகிருஷ்ணன் உடன் எத்திராஜ்]]
அனைத்து இந்திய சலவைத் தொழிலாளர் மாநாடு சென்னையில் கே. காமராஜ் முன்னிலையில் நடைபெற்றது. 1969 ஆம் ஆண்டு டோபி பேரணி நடத்தப்பட்ட போது எத்திராஜ் கைது செய்யப்பட்டார். தமிழ்நாடு காங்கிரஸ் பொதுக்கூட்டத்தில் மேலவைக்கு யாரை அனுப்ப வேண்டும் என்பதில் கடுமையான போட்டி இருந்தது. அப்போது காமராஜ் அவர்களால் எத்திராஜ் தேர்வு செய்யப்பட்டார். தங்கள் சமூகம் தாழ்த்தப்பட்டோர் பட்டியலில் சேர்க்க வேண்டுமென்று, தமிழ்நாடு வந்த இந்திரா காந்திக்கு எதிராக கருப்பு கொடி காட்டப்பட்டது. 1970 ஆம் ஆண்டு தென் ஆற்காடு காங்கிரசு அலுவலகத்தில் காவல்துறை மூலம் எத்திராஜ் தாக்கப்பட்டார். மூன்றாவது முறையாக சட்டசபை உறுப்பினராகும் வாய்ப்பு பெற்றார். அனைத்து இந்திய டோபி சங்கம், தமிழ்நாடு வண்ணார் சங்கம் எனப் பல அமைப்புகளைத்  தொடங்கினார்.  தென் ஆற்காடு பாரத் சேவா சமாஜ் அணி உறுப்பினராகவும் இருந்தார். மிகவும் பிற்படுத்தப்பட்ட மக்களின் குழு உறுப்பினராகவும் இருந்தார். மேலும் "சலவை மணி" இதழ் ஆசிரியராக இருந்தார். அவர் சேர்ந்த சமூகம் கன்னியாகுமரி மற்றும் செங்கோட்டை மாவட்டத்தில் தாழ்த்தப்பட்ட சமுதாயமாக இருந்தது. மற்ற மாவட்டத்தில் மிகவும் பிற்பட்ட சமுதாயமாக இருந்தது. இதை அவர் தமிழக அரசின் பார்வைக்குக் கொண்டு வந்தார். தன்னுடைய சமூகத்தை அனைத்து மாவட்டத்திலும் தாழ்த்தப்பட்டோர் பட்டியிலில் சேர்க்க வற்புறுத்தினர். மாநில அளவில் சமுதாய மாநாடுகளை அமைத்து அரசின் பார்வைக்கு அவர் சார்ந்த சமூகத்தின் நிலைமையை திரும்ப பார்க்க செய்தார். சலவை சோடா மிக குறைந்த விலையில் கிடைக்க மத்திய அரசை தொடர்புகொண்டு பெற்றுத்தந்தார்.

## மறைவு
மூன்றாவது முறையாக சட்டப்பேரவை உறுப்பினராக இருக்கும் போது உடல் நிலை சரியில்லாமல் அவதிப்பட்டார். 1970 ஆம் ஆண்டு மாரடைப்பு மூலம் அவர் உயிர் பிரிந்தது. அவரது மறைவிற்கு காமராசர், மு. கருணாநிதி உட்பட பல அரசியல் தலைவர்கள் கலந்து கொண்டனர். அஞ்சலிக் கூட்டம் நடைபெற்றது. காங்கிரஸ் கட்சியின் மூத்த தலைவர் ஜி. கே. மூப்பனார் சென்னை திருவெற்றியூரில் அவருடைய சிலையைத் திறந்து வைத்தார்.

## மேற்கோள்கள்

பகுப்பு:1919 பிறப்புகள்
பகுப்பு:1970 இறப்புகள்
பகுப்பு:கடலூர் மாவட்ட மக்கள்
பகுப்பு:தமிழ்ச் சமூகப் போராளிகள்
கே. எல். வி. வசந்தா

**கே. எல். வி. வசந்தா** (*K. L. V. Vasantha*, 1923 - 2008) என்பவர் தமிழகத் திரைப்பட நடிகையாவார். ரம்பையின் காதல் திரைப்படத்தில் நடித்துப் புகழ் பெற்ற இவர் 17 திரைப்படங்களில் நடித்துள்ளார்.

## வாழ்க்கைக் குறிப்பு
இவர் 1923 ஆம் ஆண்டு குன்றக்குடியில் பிறந்தார். தாயார் பெயர் லட்சுமி அம்மாள், இவரது இயற்பெயர் வள்ளிக்கண்ணு. திரைப்படங்களில் நடிப்பதற்காக வசந்தா தேவி என மாற்றிக் கொண்டார். பின்னர் தனது பெயரை கே. எல். வி. வசந்தா (குன்னக்குடி லட்சுமி வள்ளிக்கண்ணு வசந்தா) எனச் சுருக்கிக் கொண்டார். இவர் சிறு வயதிலேயே வாய்ப்பாட்டு, நடனம் ஆகியவற்றைக் கற்றுத் தேர்ந்தார். பிற்காலத்தில் நடிகையானபோது தனது வேடங்களுக்கான பாடல்களை அவரே சொந்தமாகப் பாடி நடித்தார். இவர் 1934 இல் பவளக்கொடி படத்தில் ஒரு சிறு கதாபாத்திரத்தில் அறிமுகமாகி, பின்னர் *ஸ்கந்த லீலா*வில் வள்ளியாக நடித்தார். 1939-ல் வெளியாகிய வெற்றிப்படமான ரம்பையின் காதல் படத்தின் கதாநாயகியாகப் புகழ்பெற்றார். இப்படத்தில் வசந்தா பாடிய *பூலோக ஆசையாலே* என்ற பாடல் மிகப் பிரபலமானது.

## நடித்த படங்கள்
* பவளக்கொடி, 1934
* ஸ்கந்த லீலா
* ரம்பையின் காதல், 1939
* சத்யவாணி
* பூலோக ரம்பை
* பரசுராமர்
* மதன காமராஜன், 1941 பிரேமவள்ளி
* நந்தனார், 1942
* ராஜ ராஜேஸ்வரி, 1944 
* பர்மா ராணி, 1945
* சுபத்ரா
* சித்ரா
* குண்டலகேசி
* சுலோச்சனா, 1946
* சாலி வாஹனன்

## மேற்கோள்கள்

பகுப்பு:1923 பிறப்புகள்
பகுப்பு:2008 இறப்புகள்
பகுப்பு:இந்தியத் திரைப்பட நடிகைகள்
பகுப்பு:இந்தியப் பெண் நடனக் கலைஞர்கள்
பகுப்பு:தமிழ்த் திரைப்பட நடிகைகள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:இராமநாதபுரம் மாவட்ட மக்கள்
பகுப்பு:தமிழ்நாட்டுப் பாடகர்கள்
பகுப்பு:தமிழ்நாட்டு நடனக்கலைஞர்கள்
பகுப்பு:20 ஆம் நூற்றாண்டின் இந்திய நடிகைகள்
ஒட்டலிவிளை

**ஒட்டலிவிளை** (Ottalivilai) என்பது தமிழ்நாட்டின் கன்னியாகுமரி மாவட்டத்தில் கல்குளம் வட்டத்தில் ஒரு கிராமம் ஆகும். இந்தக் கிராமத்தின் முன்னோர்கள் பெரும் நிலக்கிழார்கள் ஆவர். இந்த கிராம மக்களின் முக்கிய வேலை விவசாயம். இளைஞர்கள் பலர் வெளிநாடுகளில் வேலை பார்த்து வருகின்றனர். பெண்கள் முதன்மையாக செவிலியப் படிப்பைத் தேர்ந்தெடுக்கிறார்கள். ஒட்டலிவிளை கிராமத்திற்கு அருகிலுள்ள சிற்றூர்கள் செங்கோடி, முதலாறு. மாத்தூரிலிருந்து வரும் பட்டணம் கால்வாய் இந்தக் கிராமத்தின் வழியாக செல்கிறது.

## பெயர் காரணம்
இந்தக் கிராமத்தின் பெயர் "ஓட்டல்" என்பதிலிருந்து உருவானது. அதாவது ஓட்டல் என்பது "குளம்" ஆகும். 'இந்தக் கிராமம் குளத்தை சுற்றி அமைந்துள்ளது. "விளை" என்றால் விவசாய நிலம். எனவே, அதற்கு இந்தப் பெயர் வந்தது.

## இனம் & சமயம்
இவ்வூர் மக்கள் அனைவரும் கிறிஸ்தவ சாம்பவர் சமூகத்தை சார்ந்தவர்கள்.

## வழிபாட்டு தலம்
இந்த ஊரின் நடுவே **இரட்சணிய சேனை ஆலயம்** அமைந்துள்ளது.

## மக்கள்தொகை
இவ்வூரில் தோராயமாக 500 பேர் வசித்து வருகிறார்கள்.

## மேற்கோள்கள்

பகுப்பு:கன்னியாகுமரி மாவட்டத்திலுள்ள கிராமங்கள்
மதுரா சிங்கத் தூண்

**மதுரா சிங்கத் தூண்** (Mathura lion capital), கிபி முதல் நூற்றாண்டின் துவக்க காலத்தில், பரத கண்டத்தின் மதுரா பகுதிகளை ஆண்ட இந்தோ சிதிய மன்னர்கள் நிறுவிய இந்த மணற்கல்  சிங்கத் தூணை,  தற்கால இந்தியாவின் உத்தரப் பிரதேச மாநிலத்தின் மதுரா நகரத்தில் 1869ம் ஆண்டில் கண்டு பிடிக்கப்பட்டது.  இச்சிங்கத்தூணில் பிராகிருதத்தின் கரோஷ்டி எழுத்துமுறையில் கல்வெட்டுக் குறிப்புகள் உள்ளது.  

இந்தோ சிதியர்களின் வடக்கு சத்திரபதி மன்னர் முகி என்பவரின் நினைவாக  இச்சிங்கத் தூண் நிறுவப்பட்டதாகும். இச்சிங்கத் தூணில் இந்தோ சிதிய மன்னர்களின் வழித்தோன்றல்களின் பெயர்கள் குறிப்பிடப்பட்டுள்ளது. 

இச்சிங்க தூணில் உள்ள கல்வெட்டுக் குறிப்புகள், மகாசம்ஹிகா புத்தப் பிரிவை எதிர்க்கும் சர்வாஸ்திவாத பௌத்தத்தை இந்தோ சிதிய மன்னர்கள் ஆதரித்தாக குறிப்பிடுகிறது. தற்போது இச்சிங்கத் தூண் பிரித்தானிய அருங்காட்சியகத்தில் உள்ளது.
 
 

## இதனையும் காண்க
* அரசு அருங்காட்சியகம், மதுரா

## மேற்கோள்கள்

## ஆதாரங்கள்
*Baums, Stefan. 2012. “Catalog and Revised Texts and Translations of Gandharan Reliquary Inscriptions.” In: David Jongeward, Elizabeth Errington, Richard Salomon and Stefan Baums, *Gandharan Buddhist Reliquaries*, p. 219–222, Seattle: Early Buddhist Manuscripts Project (Gandharan Studies, Volume 1).
*Baums, Stefan, and Andrew Glass. 2002– . ''Catalog of Gāndhārī Texts'', no. CKI 48 

பகுப்பு:மதுரா மாவட்டம்
பகுப்பு:பௌத்த சிற்பங்கள்
பகுப்பு:பௌத்த சின்னங்கள்
பகுப்பு:இந்திய வரலாற்றுச் சின்னங்கள்
முட்டல் ஏரி

**முட்டல் ஏரி**, தமிழ்நாட்டின் சேலம் மாவட்டத்தில் ஆத்தூர் வட்டத்தில் அமைந்துள்ள ஓர் ஏரியாகும்.

## அமைவிடம்
ஆத்தூரில் இருந்து, 5 கி.மீ., தொலைவில், கல்லாநத்தம் ஊராட்சி, கல்வராயன்மலை அடிவாரத்தில் முட்டல் கிராமம் உள்ளது. இது முட்டல் மலையிலிருந்து அருவியாக ஒடி பின் ஏரியில் சென்றடைகிறது. இந்நீரின் மூலம் பல ஏக்கர் விவசாய நிலங்கள் பாசனவசதி பெற்கிறது.அங்கு செல்ல, டவுன் பஸ் வசதி உள்ளது. அங்குள்ள முட்டல் ஏரி மற்றும் வனப்பகுதிகளில், புள்ளிமான், காட்டெருமை, காட்டுப்பன்றி, மயில் உள்ளிட்ட வனவிலங்கு, பறவைகள், நீர்வீழ்ச்சிகள் உள்ளன.

## சுற்றுலாத்தலம்
2016ல், சுற்றுலா பயணிகள் தங்க, மூங்கில் குடில்கள் கொண்ட தங்கும் விடுதிகள், படகு சவாரி அமைக்கப்பட்டன. முட்டல் ஏரி ஆழப்படுத்தாததால், தற்போது சொட்டு தண்ணீர் கூட இல்லாமல் வறண்டு கிடக்கிறது. சுற்றுலா பயணிகள் வருகை இல்லாததால், மூங்கில் உள்ளிட்ட குடில்கள், படகுகள் பயனற்ற நிலையில் உள்ளது.

## வலைத்தளம்
அமைவிடம் முட்டல் ஏரி அமைவிடம்

பகுப்பு:சேலம் மாவட்ட ஏரிகள்
அமிர்தவர்சினி படிக்கிணறு

Amritavarshini Vav 

**அமிர்தவர்சினி படிக்கிணறு** (Amritavarshini Vav or  Panchkuva Stepwell or Katkhuni Vav), இந்தியாவின் குஜராத் மாநிலத்தின் அகமதாபாத் நகரத்தில் உள்ள படிக்கிணறாகும். இது பாதுகாக்கபப்ட்ட சின்னங்களில் ஒன்றாக உள்ளது. 

## வரலாறு
அமிர்தவர்சினி படிக்கிணறு, குஜராத் ஆளுநரின் தலைமை அமைச்சராக இருந்த *இரகுநாத் தாஸ்*  என்பவரால் கிபி 1723ல் கட்டி முடிக்கப்பட்டது.

## கட்டிடக் கலை

இந்து மற்றும் இசுலாமியக் கட்டிடக்கலைகளுடன் கலந்து கட்டப்பட்ட இந்த படிக்கிணறு, ஆங்கில எழுத்தான *எல்*  வடிவத்தில் நிறுவப்பட்டதாகும். 50 அடி ஆழம் கொண்ட இந்த படிக்கிணறு, மூன்று தளங்களுடன் கூடியது. இக்கிணறு 2004ல் சீரமைக்கப்பட்டது.  

## இதனையும் காண்க

* இராணியின் கிணறு
* அடாலஜ் படிக்கிணறு 
* சாந்த் பௌரி
* ராஜோன் கி பாவோலி
* சூரியன் கோயில், குஜராத்

## மேற்கோள்கள்

பகுப்பு:படிக்கிணறுகள் 
பகுப்பு:அகமதாபாத் மாவட்டம் 
பகுப்பு:குசராத்தில் சுற்றுலாத்துறை
பகுப்பு:இந்தியக் கட்டிடக்கலை
பகுப்பு:அகமதாபாத்
சுபர்சுவநாதர்

**சுபர்சுவநாதர்** (Suparśvanātha) (, சமண சமயத்தின் 7வது தீர்த்தங்கரர் ஆவார். மன்னர் பிரதிஸ்தருக்கும், இராணி பிரிதிவிக்கும் வாரணாசியில் பிறந்தவர். சுபர்சுவநாதர் கர்மத் தளைகளிலிருந்து விடுபட்டு, ஞானம் அடைந்து, 20 லட்சம் பூர்வ ஆண்டுகள் வாழ்ந்து, இறுதியாக ஜார்க்கண்ட் மாநிலத்தின் சிகார்ஜியில் முக்தி அடைந்தார்.

## படக்காட்சிகள்

File:%27Jina_Suparsvanatha%27_from_Karnataka,_c._900,_schist,_Norton_Simon_Museum.JPG|சமண தீர்த்தங்கரர்  சுபர்சுவநாதர் சிற்பம், கிபி 900, நார்ட்டன் சைமன் அருங்காட்சியகம்
File:Jain_shrine_with_Suparsvanathal,_western_India,_16th_century,_bronze,_HAA.JPG|சுபர்சுவநாதரின் வெண்கலச் சிற்பம், 16ம் நூற்றாண்டு, ஹோனலுலு கலை அருங்காட்சியகம்
File:Four Fold Jain Image with Suparshvanath and Three Other Tirthankaras - Circa 1st Century CE - ACCN 00-B-67 - Government Museum - Mathura 2013-02-24 6023.JPG|சுபர்சுவநாதருடன் பிற மூன்று தீர்த்தங்கரர்கள், கிபி முதல் நூற்றாண்டு, அரசு அருங்காட்சியகம், மதுரா
File:Pārśvanāth AS IS.jpg|இருபக்கங்களிலும் பார்சுவநாதர் மற்றும் நடுவில் சுபர்சுவநாதரின் சிற்பம், தியோகர் சமணர் கோயில்கள், உத்தரப் பிரதேசம் 
File:Ranakpur-Suparshavanath_Temple-20131012.jpg|சுபர்சுவநாதர் கோயில், ராணக்பூர் சமணர் கோயில்கள், இராஜஸ்தான்


## இதனையும் காண்க
* சமணப் புனிதத் தலங்கள்
* சமண அறிஞர்கள்
* சமணத் தமிழ் நூல்கள்

## அடிக்குறிப்புகள்

## மேற்கோள்கள்
*
* 
*

* 

பகுப்பு:சைனம்
பகுப்பு:தீர்த்தங்கரர்கள்
பகுப்பு:சமணம்
தலைநகரம் சண்டிகர் கட்டிட வளாகம்

**தலைநகரம் சண்டிகர் கட்டிட வளாகம்** (Chandigarh Capitol Complex), இந்தியாவின் பஞ்சாப் மற்றும் அரியானா மாநிலங்களின் தலைநகரான சண்டிகர் நகரத்தின் செக்டார் ஒன்றில் அமைந்த அரசுக் கட்டிடங்களின் வளாகம் ஆகும். இவ்வளாகம், கட்டிடக்கலை அறிஞரான லெ கொபூசியே  என்பவரால் 1953ல் வடிவமைக்கப்பட்டது. இக்கட்டிட வளாகம், 2016ல்  யுனெஸ்கோ நிறுவனம் உலகப் பாரம்பரியக் களங்களில் ஒன்றாக அறிவித்துள்ளது.

நூறு ஏக்கர் பரப்பளவில் கட்டப்பட்ட அரசுக் கட்டிட வளாகம், சட்டமன்ற அரண்மனை, செயலகக் கட்டிடம் மற்றும், பஞ்சாப் மற்றும் அரியானா உயர் நீதிமன்றம், திறந்த கை நினைவுச்சின்னம் மற்றும் ஒரு ஏரியும் கொண்டதாகும்.
                                                         
## மேற்கோள்கள்

## வெளி இணைப்புகள்

பகுப்பு:சண்டிகர்
பகுப்பு:இந்தியாவில் உள்ள உலக பாரம்பரியக் களங்கள்
புரோகுராட்டி

வலது|thumb|250x250px|செயின்ட் மார்க்ஸ் சதுக்கத்தில் இடது பக்கத்தில் புரோகுராட்டி வெக்கி, வலதுபுறத்தில்  நெப்போலியனிக் விங்.
**புரோகுராட்டி** (**Procuratie**) (இத்தாலியம், "") என்பது வெனிசு நகரின் செயின்ட் மார்க்ஸ் சதுக்கத்தில் முன்று இணைப்புகள் கொண்ட ஒரு கட்டடம் ஆகும். இவை செயின்ட் மார்க்கின் கடிகார கோபுரத்துடன் இணைக்கப்பட்டவை. இது வரலாற்றுச் சிறப்புமிக்க கட்டிட கட்டுமானப் பாணியின் வடிவம் ஆகும். இந்த கட்டடத் தன் இறுதி வடிவை  நெப்போலியனின் ஆக்கிரமிப்பின்போது பெற்றது. இந்தக் கட்டிடம், வெனிஸ் நகரின் மிக நீளமான (500 அடி) கட்டிடம் என்ற பெயரைப் பெற்றது. 

இதன் சதுர வளாகத்தின் வடக்குப் பகுதியில் உள்ள **புர்காரிட்டி வெக்கீச்சின்** கட்டிடமே பழமையானது. இது  பன்னிரெண்டாவது நூற்றாண்டில் இரண்டு மாடி அமைப்பாக கட்டப்பட்டது.   சான் மார்கோவின் சாரார் பகுதியானது அலுவலகங்கள் மற்றும் குடியிருப்புகள் ஆகியவற்றைக் கொண்டது. இவை பதினாறாம் நூற்றாண்டில் தீக்கிரையான பிறகு கோடூசியின் மூன்று மாடி வடிவமைப்பானது அதன் கோதிக் கட்டிடக்கலையின் பாரம்பரியம் மீட்கப்பட்டது.

சதுக்கத்தின் தெற்குப் பக்கத்தில், **புரோக்கரிடி நியூவ் ** கட்டடப் பணிகள் 1586 ஆம் ஆண்டில் வின்சென்சோ ஸ்கமோசியால் மிகவும் தீவிரமாக செந்நெறிக்காலக் கட்டிடக்கலை பாணியில் தொடங்கியது, இதன் பணிகள் 1640 ஆம் ஆண்டில் லொங்கெனாவால் நிறைவு செய்யப்பட்டது.  இது அலுவலகங்களுக்கு அதிக இடம் ஒதுக்கும் வகையில் வடிவமைக்கப்பட்டுள்ளது.

இரு கட்டிடங்களும் முதலில் சதுக்கத்தின் மேற்குப் பகுதியில் சிறகுகளைக் கொண்டிருந்தன, அவை சிறிய தேவாலயத்தால் மட்டுமே பிரிக்கப்பட்டிருந்தன. சுமார் 1810 ஆம் ஆண்டில், சிறகுகள் மற்றும் தேவாலயம் போன்றவை இடிக்கப்பட்டு மூன்றாம் கட்டமாக  நெப்போலியோனிக் விங் ஆப் தி புரோக்கரேடிஸ் கட்டப்பட்டது. இது ஒரு நியோகிளாசிக்கல் முறையில் குசீப் மரியா சோலி என்பரால் வடிவமைக்கப்பட்டது.

இக்கட்டடம் சுமார் 500 ஆண்டுகளாக இத்தாலிய அரச குடும்பத்தினர், அரசியல்வாதிகள் ஆகியோரின் கட்டுப்பாட்டில் இருந்தது. இந்நிலையில் கட்டிடத்தை புனரமைத்து பொதுமக்கள் பார்ப்பதற்கு அனுமதிக்க இத்தாலிய அரசு முடிவெடுத்துள்ளது. இதன் புணரமைப்புப் பணிகளை  2020 ஆம் ஆண்டுக்குள் முடிந்து, பொது மக்களின் பார்வைக்குத் திறக்கப்படும் என்று எதிர்பார்க்கப்படுகிறது. இனி இந்தக் கட்டிடம், கலை நிகழ்ச்சிகள், ஓவியக் காட்சிகள், கருத்தரங்குகள், அரசு நலத் திட்டங்களுக்காகப் பயன்படவிருக்கிறது. இதற்காக பிரித்தானியக் கட்டிடக் கலைஞர் சர் டேவிட் சிப்பர்ஃபீல்ட், இந்தக் கட்டிடத்தைப் புனரமைக்க உள்ளார்.
## மேற்கோள்கள்

பகுப்பு:இத்தாலியக் கட்டிடக்கலை
2017 பிஃபா 17 உலகக்கோப்பை அணிகள்

2017 பிஃபா 17 வயதுக்கு உட்பட்டோருக்கான உலகக்கோப்பையில் பங்குபெறும் அணிகளுக்காக விளையாடும் வீரர்களின் பட்டியல் கீழே கொடுக்கப்பட்டுள்ளது. ஒவ்வொரு அணியும் கீழ் உள்ள விதிகளைக் கண்டிப்பாகக் கடைபிடிக்க வேண்டும்.

# ஒவ்வொரு அணியிலும் தலா 21 வீரர்கள் இருக்க வேண்டும் (அதில் 3 வீரர்கள் கோல் கீப்பர்களாக இருக்க வேண்டும்)
# அணியில் விளையாடும் வீரர் 01 சனவரி 2000 ஆம் ஆண்டிற்குப் பிறகு பிறந்திருக்க வேண்டும்.
## குழு அ
### இந்தியா
தலைமைப் பயிற்சியாளர்:  லூயீஸ் நார்டன் டி மாடோஸ் 

### அமெரிக்கா
தலைமை பயிற்சியாளர்:  ஜான் ஹாக்வொர்த் 

### கொலம்பியா
கொலம்பியா  தனது அணியில் விளையாடும் வீரர்களின் அதிகாரப்பூர்வ பட்டியலை 15 செப்டம்பர் 2017 அன்று வெளியிட்டது.

தலைமை பயிற்சியாளர்:  ஒர்லான்டோ ரெஸ்டோரபா

### கானா

தனது அணியில் விளையாடும் வீரர்களின் அதிகாரப்பூர்வ பட்டியலை 15 செப்டம்பர் 2017 அன்று வெளியிட்டது.

## குழு ஆ
### பராகுவே
தலைமைப் பயிற்சியாளர்  கஸ்டோவா மோரிங்கோ 

### மாலி
தலைமைப் பயிற்சியாளர்:  ஜோனஸ் கோகூ கொமலா 

### நியூசிலாந்து
தலைமைப் பயிற்சியாளர்:  டேனி ஹே

### துருக்கி
தலைமைப் பயிற்சியாளர்:  மொஹமத் ஹாசிலோகு

## குழு இ
### ஈரான்
தலைமை பயிற்சியாளர்:  அப்பாஸ் சன்மயன்

### கினியா
தலைமை பயிற்சியாளர்:  சவுலிமேன் கமரா

### கோஸ்ட்டா ரிக்கா
தலைமை பயிற்சியாளர்:  கேமச்சோ விகூயிஸ்

### செருமனி
தலைமை பயிற்சியாளர்:  கிறிஸ்டியன் விக்

## குழு ஈ
### பிரேசில்
### எசப்பானியா
### நைஜர்
### வட கொரியா

## குழு உ
### பிரான்ஸ்
### சப்பான்
### ஹோண்டுராஸ்
### நியூ கலிடோனியா

## குழு ஊ
### இங்கிலாந்து
### ஈராக்
### மெக்சிக்கோ
### சிலி

## மேற்கோள்கள்

பகுப்பு:காற்பந்தாட்டம்
பிகார் அருங்காட்சியகம்

**பிகார் அருங்காட்சியகம்** (Bihar Museum) (இந்தி: बिहार संग्रहालय) இந்திய மாநிலமான பிகாரின் தலைநகரான பாட்னாவில் ஆகஸ்டு, 2015ல்  திறக்கப்பட்ட கலைப் பொருட்களுக்கான அருங்காட்சியகத்தின் ஒரு பகுதியாகும்.  .

## அமைவிடம்
இவ்வருங்காட்சியகம் பாட்னா நகரத்தின் பெய்லி சாலையில், ஜவகர்லால் நேரு மார்க் பகுதியில் அமைந்துள்ளது.

## நவீன அருங்காட்சியகம்
பிகாரின் தொல் வரலாற்றை விளக்கும் வகையில் ஏழு கலைக்கூடங்களின் தொகுதியான இவ்வருங்காட்சியகம், 517 கோடி செலவில் உலகத் தரத்தில் நவீனமயமாக்கப்பட்டு, 2.5 இலட்சம் சதுர அடியில், இரண்டு தளங்களுடன் கூடிய கட்டிடங்கள் கட்டப்பட்டுள்ளது. இந்த மேம்படுத்தப்பட்ட அருங்காட்சியகத்தை பிகார் முதலமைச்சர் நிதிஷ் குமார் 2 அக்டோபர் 2017ல் திறந்து வைத்தார். இப்புதிய அருங்காட்சியகம் பிகார் மாநிலத்தில் கலை, வரலாறு, தொல்லியலை விளக்கும் வகையில் அமைந்துள்ளது.
 
புத்தர், மகாவீரர், நாளந்தா பல்கலைக்கழகம், மகாத்மா காந்தி முதன் முதலில் பிகாரின் சம்பராணில் துவக்கிய ஒத்துழையாமை இயக்க நிகழ்வுகள், சாணக்கியரின் தத்துவங்களும், மௌரியப் பேரரசு, பேரரசர் அசோகர்  மற்றும் குப்தப் பேரரசுகளின் வரலாற்று நிகழ்வுச் சின்னங்கள் இடம் பெற்றுள்ளது. 

2,000 – 2300 ஆண்டுகளுக்கு முந்தைய அசோகர் காலத்திய யட்சினி சிற்பம், பிரித்தானிய இந்தியா ஆட்சியின் போது மொரிசியஸ், சுரிநாம், டிரினிடாட், டுபாகோ போன்ற நாடுகளுக்கு புலம் பெயர்ந்த பிகாரி மக்களின் வரலாற்றை காட்சிப்படுத்தும் ஓவியங்கள் காட்சிப்படுத்தப்பட்டுள்ளது.

மேலும் 171 பௌத்த பிக்குகளின் வெண்கலச் சிற்பங்களின் தொகுதி மற்றும் 6,000 கிலோ எடை கொண்ட புத்தரின் வெண்கலச் சிலை இவ்வருங்காட்சியகத்தில் காட்சிப்படுத்தப்பட்டுள்ளது.

## நுழைவுக் கட்டணம்
அருங்காட்சியகத்தை பார்வையிட பெரியர்களுக்கு ரூ. 100ம்; சிறுவர்களுக்கு ரூ. 50ம்; வெளிநாட்டவர்களுக்கு ரூ. 500 கட்டணமாக வசூலிக்கப்படுகிறது.

## இதனையும் காண்க
## [[பீகார்]]
* பாட்னா அருங்காட்சியகம் 
* ஜலான் அருங்காட்சியகம், பாட்னா
* தொல்லியல் அருங்காட்சியகம், புத்தகாயா
* நாளந்தா தொல்லியல் அருங்காட்சியகம்
* தொல்லியல் அருங்காட்சியகம், வைசாலி
* தொல்லியல் அருங்காட்சியகம், விக்ரம்சீலா
* சந்திரதாரி அருங்காட்சியகம்
* மகாராஜாதிராஜா லட்சுமிஷ்வர் சிங் அருங்காட்சியகம், தர்பங்கா
* இந்தியத் தொல்லியல் துறையின் அருங்காட்சியகங்கள்
*இந்தியாவில் உள்ள அருங்காட்சியகங்களின் பட்டியல்

## மேற்கோள்கள்

## வெளி இணைப்புகள்
* Official website of Youth Art & Culture Dept., Bihar Government 

பகுப்பு:தொல்லியல் அருங்காட்சியகங்கள்
பகுப்பு:பீகார் அருங்காட்சியகங்கள்
தாழ்வாரம்

**தாழ்வாரம்** என்பது தென் இந்தியாவின் பாரம்பரிய வீட்டுகளின் வாயிலின் இருபக்கமும் உள்ள திறந்த அமைப்பு ஆகும். இது வீட்டின் தலை வாசலுக்கு முன்பு தெருவை ஒட்டி, வீட்டின் முகப்பில் ஓடுகளைச் சரித்து இறக்கி, அதைத் தூண்களால் தாங்கிப் பிடிக்குமாறு கட்டப்பட்டிருக்கும். மேலே கூரை, வீதிப்பக்கம் திறந்தவெளி என்ற அமைப்புடன் தாழ்வாரம் அமைந்திருக்கும். பெரும்பாலான வீடுகளில் தாழ்வாரப் பகுதியில் திண்ணைகளும் அமைக்கப்பட்டிருக்கும். அந்த திண்ணைகளானது வழிப்போக்கர்கள் அமர்ந்து செல்லும் நிழல் கொண்ட பகுதியாக இருக்கும்.  
## மேற்கோள்கள்

பகுப்பு:வீடு
பகுப்பு:கட்டிடக்கலைக் கூறுகள்
பகுப்பு:மரபுவழிக் கட்டிடக் கூறுகள்
பீட்ரிஸ் ஃபின்

**பீட்ரிஸ் ஃபின்** (**Beatrice Fihn**, (பிறப்பு 1982) என்பவர்  சுவீடனைச் சேர்ந்த ஒரு வழக்கறிஞர் ஆவார். இவர் 2014 சூலை 1 முதல்  பன்னாட்டு அணு ஆயுத ஒழிப்பு பிரசார குழுவின் (ஐகேன்) இயக்குநராக உள்ளார். ஐகேன் அமைப்பு 2017 ஆண்டு அமைதிக்கான நோபெல் பரிசைப் பெற்றது.

## வாழ்க்கை
பீட்ரிஸ் ஃபின் 2008 இல் ஸ்டாக்ஹோம் பல்கலைக்கழகத்தில் சர்வதேச உறவுகள் புலத்தில் இளநிலைப் பட்டம் பெற்றார். அவர் பல்கலைக்கழகத்தில் படிக்கும்போதே *போர் நிறுத்தத்தில் பெண்களின் சக்தி*  (WILPF) என்ற அமைப்பில் இணைந்து பணியாற்றினார். அங்கு ஐக்கிய நாடுகள் மன்றத்தின் நடவடிக்கைகள் பற்றி அறிந்துகொண்டதுடன், மனித உரிமைகளுக்கான ஐக்கிய நாடுகள் மன்றத்தின் வேலைகளில் ஈடுபட்டார். பிறகு சில காலம் வங்கியில் பணியாற்றிவிட்டு, லண்டன் பல்கலைக் கழக கல்லூரியில்  சர்வதேசச் சட்டப் புலத்தில் முதுநிலைச் சட்டம் படித்தார்.

## மேற்கோள்கள்

பகுப்பு:1982 பிறப்புகள்
பகுப்பு:வாழும் மக்கள்
பகுப்பு:சுவீடன் மக்கள்
குரால்

**குரால்** எனும் **பட்டைக் கழுத்து சின்ன ஆந்தை** (*Collared Scops Owl*, *Outs bakkamoena*) ஆசியாவின் தென் பகுதியில் மட்டுமே வாழும் ஓர் ஆந்தை வகை ஆகும்.

## உடலமைப்பு
24 செ.மீ. - தலையில் காதுபோல் அமைந்த சிறு கொம்புகளும் பின் கழுத்தில் வெளிர்பட்டையும் கொண்டது. உடல் சாம்பல் பழுப்பாகக் கருஞ்சிவப்புத் தோய்ந்து காணப்படும். மார்பும் வயிறும் வெளிர் மஞ்சளாகக் கருங்கோடுகளும் நெளியான செம்பழுப்புக் கீற்றுக்களும் கொண்டது.

## வாழிடச்சூழலும் நடத்தையும்
தமிழகம் எங்கும் இலையுதிர்க் காடுகள், மாறாப் பசுங்காடுகள், தோப்புகள், வயல்கள், சார்ந்து பகல் முழுவதும் மரக்கிளைகளில் இலை தழைகளிடையே பதுங்கியிருந்து இரவில் வெளிப்பட்டு ஓணான், எலி, தத்துக்கிளி, வண்டு முதலியவற்றை இரையாகத் தேடி உண்ணும். **வாயுட்? வாயுட்?** எனக் கேள்வி கேட்பது போன்ற இதன் குரல் கொண்டு மட்டுமே இதன் இருப்பை அறிய முடியும். தொடர்ந்து இதுபோலக் குரல் கொடுத்தபடி இருக்கும்.

## இனப்பெருக்கம்
ஜனவரி முதல் மார்ச் முடிய மரப்பொந்துகளில் 3 முதல் 5 முட்டைகள் இடும்.

## படங்கள்

Collared Scops Owl I IMG 8607.jpg
Collared Scops Owl I2 IMG 8524.jpg
Collared Scops Owl (Otus bakkamoena) at Bharatpur I IMG 5328.jpg
Collared Scops Owl (Otus bakkamoena) at Bharatpur I IMG 5328.jpg


## மேற்கோள்கள்


## உள் இணைப்புகள்

பகுப்பு:தமிழ்நாட்டில் காணப்படும் பறவைகள்
பகுப்பு:ஆந்தைகள்
பகுப்பு:ஆசிய ஆந்தைகள்